Moj pogled na begunsko krizo

Raporta iz Rigonc in Dobove:

Ko sem se prvič srečal s to množico beguncev sem bil seveda šokiran, hkrati pa tudi razočaran, ker se Slovenija ni pravočasno pripravila na ta begunski val. Zato so morali begunci tiste dni pešačiti Rigonc do Brežic, stati po več ur na prostem, potem pa smo jih kot živino nalagali na vlak, na avtobuse in jih razvažali po vsej Sloveniji.

Jezen in razočaran pa sem tudi zaradi žične ograje z ostrimi rezili, ki jo je začela postavljati Slovenska vojska. Kajti prepričan sem, da je ta povsem nehumana, nečloveška in nepotrebna. Kajti, dokler bodo begunci prihajali skozi mejne prehode, zagotovo nihče ne bo šel skozi to zeleno mejo. Ko pa bomo enkrat te prehode za begunce zaprli in če se begunski val ne bo ustavil, nam tudi policija, ne vojska, niti ta ograja ne bosta kaj prida pomagali.

